
Udfordring  til  kvinderne: 
Vind  styrke  ved  sammenhold 


I en  verden  så  fyldt  med  åndelige 
sygdomme  og  korruption,  kan  kvin- 
derne skabe  en  kontrast  ved  deres 
retfærdige  eksempler,«  erklærede  ældste 
Russell  M.  Nelson  fra  De  tolvs  Råd,  til 
kvindernes  årsmøde  den  26.  september. 

»Herren  har  brug  for  at  I  samarbejder 
- 1  som  stiler  mod  det  samme  mål«,  sagde 
ældste  Nelson  til  de  tusindvis  af  kvinder, 
der  var  forsamlet  i  Tabernaklet  på  tem- 
pelpladsen. »Forén  jer  i  jeres  forskellig- 
hed, find  styrke  i  jeres  sammenhold.  Hold 
sammen  i  hellighed.  Grundfæst  jer  på 
'apostlene  og  profeterne  ...  med  Jesus 
Kristus  selv  som  hovedhjørnesten'«,  sag- 
de ældste  Nelson,  og  citerede  Efeserne 
2:20. 

Mødet,  der  var  for  kvinder  i  alderen 
1 8  år  og  opefter,  blev  udsendt  over  satellit 
på  spansk,  fransk  og  engelsk  til  1.500 
mødelokaler  i  USA,  Canada  og  Puerto 
Rico. 

Foruden  ældste  Nelson  talte  også  hjæl- 
peforeningens hovedbestyrelse  -  Barbara 
W.  Winder  og  hendes  rådgivere,  Joy  F. 
Evans  og  Joanne  B.  Doxey.  I  mødet 
deltog  desuden  førsterådgiveren  og  an- 
denrådgiveren i  Det  øverste  Præsidents- 


kab, henholdsvis  præsident  Gordon  B. 
Hinckley  og  præsident  Thomas  S.  Mon- 
son. 

Til  mødet  sang  et  damekor  fra  Coal- 
ville. 

Ældste  Nelson  udtrykte  sin  anerken- 
delse af  kvinden,  der  i  sin  egenskab  som 


Ældste  Russell  M.  Nelson 


mor  er  Guds  medarbejder  i  skabelsen 
af  liv. 

Han  talte  om  præstedømmets  rolle  i 
skabelsesprocessen  og  forklarede  at  præ- 
stedømmets pagter  er  til  velsignelse  for 
mænd  såvel  som  kvinder.  Hele  formålet 
med  verden  og  alt  hvad  der  er  i  verden 
ville  intet  være,  hvis  det  ikke  var  for 
kvinderne  -  slutstenen  i  præstedømmets 
bue  er  skabelse.  Ældste  Nelson  sagde  at 
han  fandt  det  interessant  at  Eva  blev 
dannet  af  Adams  ribben  -  han  sagde  at 
det  er  en  betegnelse  for  partnerskab. 
»Dette  ribben  skulle  hverken  dominere 
eller  underkastes«,  sagde  ældste  Nelson, 
»Men  det  betyder  et  bogstaveligt  part- 
nerforhold -  nemlig  at  arbejde  og  leve 
side  om  side«. 

Han  nævnte  fem  fundamentale  ting, 
som  han  havde  lært  af  at  læse  om  Eva: 
*  Hun  arbejdede  sammen  med  sin  æg- 
tefælle (Moses  5:1). 

Hver  eneste  hustru  kan  også  i  vore 
dage  arbejde  hen  imod  et  fælles  mål 
sammen  med  sin  mand,  sagde  ældste 
Nelson.  »Er  det  ikke  forunderligt  at  der 
kræves  både  en  mand  og  en  kvinde  for 
at  skabe  en  mand  eller  en  kvinde?  Hvis 

kønnene  ikke  blev  forenet,  så  kunne 
ingen  af  dem  eksistere  eller  blive  fuld- 
komne«, erklærede  han.  »Almindelige 
eller  ufuldkomne  mennesker  kan  opbyg- 
ge hinanden  ved  at  blive  som  ét.  Den 
enes  bidrag  til  den  anden  er  nødvendig 
for  ophøjelse«. 

*  Hun  og  Adam  havde  et  fælles  foræl- 
dreansvar (Moses  5:2). 

Og  ligesom  Eva,  bør  kvinder  i  vore 
dage  byde  de  af  Guds  børn  velkomne, 
som  han  sender  til  dem.  »Adlyd  sammen 
med  jeres  mand  budet  om  at  opfylde 
og  mangfoldiggøre  jorden,  når  I  under 
guddommelig  vejledning  og  visdom  får 
mulighed  for  det,  og  jeres  helbred  tillader 
det«,  sagde  ældste  Nelson.  Herren  har 
lovet  de  barnløse  søstre  og  dem  der  ingen 
ægtefælle  har,  at  den  evige  tidstabel  er 
»meget  længere  end  de  sparsomme  timer 
vi  har  til  at  berede  os  her  eller  dette 
samlede  jordiske  liv. 

Det  er  kun  mikroskopiske  sekunder 
i  sammenligning  med  evigheden.  Gud 
ved  helt  bestemt  hvor  villige  og  værdige 
ler. 

De  åndelige  belønninger  ved  at  være 
mor  står  til  rådighed  for  alle  kvinder, 
når  de  opdrager  unge  mennesker,  trøster 
de  frygtsomme,  beskytter  de  sårbare, 
underviser  og  opmuntrer«,  sagde  ældste 
Nelson. 

Han  opfordrede  mødre  til  at  sørge  foi 
at  prioritere  deres  børn  fremfor  et  pletfrit 
hjem,  og  roste  sin  hustru  fordi  hun  ikke 
havde  været  en  superhusmor,  men  en 
rolig  mor,  som  trøstede  sine  børn. 

*  Adam  og  Eva  tilbad  Herren  i  bøn 
(Moses  5:4). 

Ældste  Nelson  opfordrede  kvinderne 
til  at  bede  sammen  med  og  for  deres 
mand  og  børn,  og  ved  deres  ufordær- 
vethed  motivere  andre  til  at  gøre  gode 
gerninger.  Han  bad  også  indtrængende 
kvinderne  om  at  acceptere  deres  ansvar 
for  at  kende  og  elske  Herren,  til  at 
kommunikere  med  ham,  så  de  kunne 
blive  styrket  gennem  inspiration  og  per- 
sonlig åbenbaring. 

*  Adam  og  Eva  fulgte  det  guddommelige 
bud  om  at  være  lydige  og  ofre  til  Herren 
(Moses  5:5). 

Selv  om  det  ikke  længere  kræves  at 
vi  ofrer  dyr,  som  et  sindbillede  på  Frel- 
serens offer,  så  har  mænd  og  kvinder  i 


Hjælpeforeningens  præsidentskab. 

vore  dage  stadig  fået  befaling  om  at  ofre 
sig,  ved  at  helliggøre  sig. 

Dette  opnås  ved  at  adlyde  Guds  be- 
falinger. »Når  vi  lever  i  overensstemmelse 
med  budene,  sker  der  noget  vidunderligt 
for  os«,  sagde  ældste  Nelson.  »Vi  opnår 
selvdisciplin.  Vi  bliver  opdraget.  Vi  bliver 
stadig  mere  hellige  -  ligesom  vor  Herre«. 

Apostlen  fik  forsamlingen  til  at  le,  da 
han  fortalte  om  en  lektie  hans  hustru 
gav  ham  engang  i  de  første  år  af  deres 
ægteskab.  Hans  hustru  havde  to  jobs  en 
kort  overgang,  mens  han  læste  til  læge. 

En  måned,  hvor  det  var  særlig  småt 
med  penge,  besluttede  de,  at  de  hver  især 
ville  have  tappet  for  25  dollars  blod  (i 
USA  betales  bloddonorer).  I  de  timer, 
fra  hans  hustru  var  færdig  med  sit  job 
som  skolelærer  og  inden  hun  begyndte 
sit  arbejde  i  en  musikforretning,  tog  hun 
sammen  med  sin  mand  hen  til  hospitalet, 
hvor  de  blev  tappet  for  25  dollars  hver. 

Da  nålen  blev  taget  ud  af  hendes  arm, 
sagde  hun  til  ældste  Nelson:  »Glem  nu 
ikke  at  betale  tiende  af  mine  blodpenge«. 

Ældste  Nelson  sagde  med  et  smil:  »Da 
hendes  mor  hørte  at  jeg  havde  tappet 
hendes  datter  for  blod  i  hendes  fritimer, 
kunne  jeg  godt  mærke  at  hun  ikke  var 
særlig  glad  for  sin  nye  svigersøn,  lige  på 
det  tidspunkt«. 

Men  han  sagde  at  sådan  en  lydighed 

stadig  var  en  lektie  for  ham,  og  hans 
hustrus  pligtopfyldenhed  med  hensyn  til 
tiende  betød,  at  også  han  forpligtede  sig. 
*  Adam  og  Eva  underviste  deres  børn 
i  evangeliet  (Moses  5:12). 

»Studér  skrifterne  og  lad  dem  blive 
en  del  af  jer«,  understregede  ældste  Nel- 
son. Undervis  i  tro,  omvendelse,  dåb  og 
Helligåndens  gave.  Lad  derpå  jeres  for- 
pligtelse til  at  missionere  for  kirken  ken- 
des i  alt  hvad  I  gør. 

Jeres  fjender  i  et  snavset  samfund 
ringeagter  kvindens  og  moderskabets  hel- 
lighed«, sagde  ældste  Nelson.  »Verden  i 
dag  er  besmittet  af  ukyskhed  og  plages 
af  smitsomme  kønssygedomme  -  den  har 
brug  for  jeres  retfærdige  eksempel«. 

Spillelidenskabens,  pornografiens  og 
de  provokerede  aborters  ondskab  til- 
smudser kvinderne.  Det  er  op  til  kvin- 
derne i  dag  at  tilslutte  sig  Herrens  hjord 
og  ændre  det  samfund  de  bor  i.  Han 
tilskyndede  kvinderne  til  at  følge  afdøde 
Camilla  Kimballs  eksempel  og  vise  mod 
og  tro.  (Søster  Kimball  var  blevet  be- 
gravet fra  Assembby  Hall  tidligere  på 
dagen). 

»Forpligt  jer  overfor  jeres  Fader  i 
Himlen,  overfor  hans  enbårne  Søn  og 
hans  kirke,  som  de  har  gengivet  her  i 
disse  sidste  dage«,  sluttede  ældste  Nelson. 
Church  News 

Acceptér  nutiden 
-  find  glæde  ved  at  gøre  Guds  vilje 


Ægte  glæde  fås  kun  ved  at  gøre 
Herrens  vilje,  erklærede  præ- 
sidentinden  for  hjælpefore- 
ningens hovedbestyrelse,  søster  Barbara 
W.  Winder,  til  kvindernes  årsmøde  den 
26.  september. 

»Ville  vi  ønske  at  det  vi  oplever  lige 
nu,  snart  var  overstået,  og  tror  vi  at  vi 
ville  være  lykkeligere  ved  at  gøre  noget 
andet?«  spurgte  hun.  »Glæde  er  den 
følelse  Helligånden  giver  os  indvendig«, 
sagde  hun. 

Søster  Winder  nævnte  fire  måder 
hvorpå  kvinder  kan  udvikle  en  reserve 
af  retfærdighed  og  åndelig  selvtillid,  hvor- 
ved de  kan  gøre  sig  modtagelige  for 
Ånden.  Nemlig: 

*  Udvikle  et  glad  sindelag,  hvor  Ånden 
kan  bo. 

»Vi  er  hver  især  ansvarlige  for  vor  egen 
lykke«,  understregede  søster  Winder. 

*  Lære  Frelserens  vilje  at  kende,  for  at 
lære  vore  guddommelige  muligheder  at 
kende. 


Søster  Winder  tilskyndede  kvinderne 
til  at  glæde  sig  i  bevidstheden  om  at  vi 
har  en  Guds  profet  på  jorden  i  dag,  takke 
for  præstedømmets  magt  og  glæde  sig 
over  at  være  kvinde. 

Kvinder  må  aldrig  stille  sig  tilfredse 
med  at  lade  andre  klare  al  undervisnin- 
gen, gøre  alt  arbejdet  og  klare  alle  kal- 
delserne. »Det  er  så  vigtigt  at  vi  hver 
især  er  villige  til  at  gøre  havd  der  end 
bliver  krævet  af  os.  Vi  kan  ikke  vælge 
og  vrage  hvad  vi  vil  gøre,  lige  så  lidt 
som  vi  kan  vælge  hvilke  bud  vi  vil 
adlyde«. 

*  Forstå  og  acceptér  Frelserens  forsonen- 
de offer. 

Enhver  kan  få  del  i  den  glæde  der 
kommer  ved  at  få  tilgivelse  for  sine 
synder  gennem  Kristi  forsoning.  Søster 
Winder  citerede  afdøde  apostel,  ældste 
James  E.  Talmage  og  sagde  at  omven- 
delse indebærer  at  man  erkender  sin 
skyld,  har  et  ønske  om  at  blive  befriet 
for  syndens  skadelige  virkninger  og  ærligt 


beslutter  sig  til  at  forsage  synden  og  gøre 
godt. 

*  Holde  Guds  bud  og  befalinger  og  være 
fast  besluttet  på  at  tjene  ham.  Søster 
Winder  fortalte  om  en  ældre  dame,  der 
var  så  alvorligt  plaget  af  gigt  at  hun  måtte 
hjælpes  op  og  ned  ad  trapperne.  En  dag 
spurgte  hendes  datter  hende  om  hun 
kunne  tænke  sig  at  læse  for  en  blind 
dame,  som  boede  i  samme  gade.  I  be- 
gyndelsen tøvede  hun,  men  til  sidst  sagde 
hun  ja  og  aftalte  et  besøg.  Da  datteren 
to  timer  efter  besøget  kom  hjem  til  sin 
mor,  så  moderen  lykkeligere  ud  og  hun 
kunne  gå  op  ad  trapperne  og  ind  i  sin 
lejlighed  uden  hjælp.  »Jo,  jeg  gjorde 
hende  vist  en  tjeneste«,  sagde  hun. 

Kvinder  kan  også  tjene  Frelseren  ved 
at  hjælpe  med  til  at  udbrede  hans  evan- 
gelium, og  ved  at  gøre  deres  hjem  til 
»missionær-trænings-centre«  for  deres 
børn  og  dem  selv. 
Church  News 


Tak  til  profeten  og  hans  hustru 
fra  en  omvendt 


Præs.  og  søster  Sterling 
Spafford  foreviser 
takkebrevene  til 
præs.  og  søster 
Benson. 


En  Mormons  Bog,  som  præsident 
og  søster  Ezra  Taft  Benson  har 
skrevet  deres  vidnesbyrd  i,  førte 
til  at  en  familie  blev  døbt. 

Præsident  og  søster  Benson  besøgte 
Cardston  i  Alberta  den  1.  og  2.  august. 
Her  fik  de  forelagt  to  takkebreve. 

Brevene  var  fra  henholdsvis  to  mis- 
sionærer og  familien  Phillip  Allen  fra 
Calgary,  som  havde  tilsluttet  sig  kirken 
efter  at  have  modtaget  en  Mormons  Bog 
med  præsident  og  søster  Bensons  billede 
og  vidnesbyrd. 

Det  i  vidnesbyrdet,  som  gjorde  størst 
indtryk  på  familien  Allen,  var  følgende: 
»Mormons  Bog  har  haft  større  indflydelse 
i  vor  families  liv  end  nogen  anden  bog 
...  Når  I  læser  den  og  beder  til  Herren 

fortsættes  side  5... 

En  missionær  i  Danmark 

Tidligere  missionær  i  Danmark  har  oversat  Holbergs  komedier  til  engelsk. 


Morgenavisen  Jyllands-Posten 
bragte  den  26.  september  føl- 
gende artikel  hvoraf  vi  bringer 
følgende  uddrag: 

Gerald  Argetsinger  var  19  år,  da  han 
blev  udsendt  som  mormonmissionær  til 
Danmark.  Han  har  fortalt  om  missio- 
nærtiden til  dr.  phil.  Else  Mogensen.  Der 
skete  en  hel  del  med  ham  i  de  toethalvt 
ar,  hvor  fem  danskere  blev  omvendt.  Han 
bevarede  interessen  for  Danmark  og 
sympatien  for  danskerne  og  skrev  dok- 
torafhandling om  Holberg.  Næste  år  ud- 
kommer i  USA  hans  oversættelse  af 
Holbergs  komedier. 

Kulturchokket  ramte  ham  for  alvor, 
da  han  havde  været  i  Danmark  en 
maneds  tid.  Han  forstod  stadig  intet 
dansk,  og  når  en  familie  inviterede  ham 
og  hans  kammerat  indenfor,  havde  han 
somme  tider  besvær  med  at  holde  sig 
vågen,  fordi  han  ikke  kunne  følge  med 
i  samtalen. 

Han  var  en  af  de  unge  amerikanere 
i  pænt  jakkesæt  og  kortklippet  hår,  der 
går  eller  cykler  rundt  to  og  to,  som  vi 
alle  har  mødt  og  sagt  eller  tænkt  om: 
det  er  mormonmissionærer.  Da  han  i 
1965  fik  sit  kald  til  Danmark,  var  han 
19  år  og  vidste  intet  om  landet.  Han 
vidste  ikke,  hvilket  sprog  vi  talte,  men 
slog  op  i  leksikonnet  og  skyndte  sig  på 
biblioteket  efter  en  bog  om  Danmark 
for  at  kunne  forberede  sig  på  at  omvende 
danskerne  og  overbevise  os  om,  at  mor- 
monkirken er  den  sande  kirke  på  jorden. 

Han  var  vokset  op  i  en  lille  by  i  Oregon 
langt  ovre  vestpå  i  USA,  og  hans  familie 
blev  mormoner  ved  lidt  af  et  tilfælde. 
Da  forældrene  flyttede  til  Oregon  og  var 
usikre  på,  hvilket  kirkesamfund  de  skulle 
melde  sig  ind  i,  kom  de  i  tanker  om, 
at  de  havde  set  mormonerne  bygge  et 
flot  tempel  på  Hawaii,  hvor  de  tidligere 
boede,  så  hvorfor  ikke  prøve  dem.  Da 
han  var  otte  år,  bestemte  han  selv,  at 
han  ville  døbes,  og  det  var  ikke  svært 
for  ham  at  tage  beslutningen  om  at  give 


Af  Else  Mogensen 

to-tre  år  af  sit  liv  til  mormonkirken  som 
missionær  i  et  andet  land,  efter  at  han 
havde  fået  sin  studentereksamen  og  gået 
på  det  mormonejede  Brigham  Univer- 
sitet i  et  år.  Da  han  udfyldte  sin  ansøg- 
ning, havde  han  ikke  lyst  til  selv  at  vælge 
et  land,  men  det  skulle  han,  så  det  endte 
med,  han  skrev  Skotland.  Dernæst  ven- 
tede han  hele  sommeren  på  besked,  og 
da  brevet  endelig  kom,  stod  der:  Du  er 
kaldet  til  tjeneste  i  Danmark. 

Hans  forældre  blev  glade,  for  i  deres 
øjne  var  Danmark  et  rent  og  civiliseret 
land,  hvor  man  fik  god  mad  og  boede 
godt;  de  var  lettede  over,  at  det  ikke  blev 
Syd-  eller  Centralamerika. 

Den  unge  missionær  mente  ikke  han 
kom  til  Danmark  for  at  udrydde  den 
tro,  han  regnede  med,  danskerne  allerede 
havde,  men  for  at  give  dem  mere  at  tro 
på. 

Inden  afrejsen  fik  han  påmindelser  fra 
kirken  om,  at  missionærer  skal  afspejle 
kirkens  image,  som  er  konservativt;  og 
et  image  projiceres  i  høj  grad  i  USA 
ud  i  folks  påklædning.  Han  havde  et 
jakkesæt,  men  da  hans  mor  tog  det  ud 
af  skabet,  opdagede  hun,  at  enden  næsten 
var  slidt  ud  af  bukserne;  de  fik  al  vide, 
at  det  var  bedre  at  vente  med  at  købe 
et  nyt  sæt  til  han  kom  til  Danmark,  for 
han  skulle  helst  se  ud  som  de  folk,  han 
boede  iblandt.  Man  glemte  at  tage  i 
betragtning,  at  i  tresserne  gik  unge  mænd 
på  1 9  bestemt  ikke  i  jakkesæt  i  Danmark. 
Hvis  han  var  blevet  sendt  til  et  india- 
nerreservat, skulle  han  have  anskaffet 
cowboybukser,  men  i  Danmark  ville  han 
skille  sig  ud  fra  de  pæne,  hvis  han  gik 
sådan  klædt. 

Han  var  nok  ikke  helt  gennemsnits- 
missionæren;  han  havde  nemlig  optrådt 
som  tryllekunstner,  siden  han  var  11,  og 
havde  været  med  i  flere  teaterforestillin- 
ger det  første  år  på  universitetet.  Han 
var  derfor  ikke  forlegen  og  fortæller  selv: 
»Jeg  lærte  min  rolle,  og  allerede  den 
første  dag  jeg  var  ude  at  missionere, 


prøvede  jeg  et  par  døre.  Jeg  kan  huske, 
folk  kiggede  på  mig,  som  om  de  ikke 
troede  deres  egne  øren,  når  jeg  forsøgte 
at  tale  dansk,  og  de  kiggede  på  min 
kammerat,  som  bare  grinede.  Jeg  sagde 
sådan  noget  som  'Goddag,  jeg  hedder 
Argetsinger,  det  er  min  kammerat  Lowel, 
vi  er  i  nabolaget  for  mormonkirken1. 
Somme  tider  svarede  folk  på  engelsk, 
men  deres  engelsk  var  lige  så  dårligt  som 
mit  danske,  og  når  de  svarede  på  dansk, 
forstod  jeg  ikke  et  ord.  Det  var  sjovt«. 

Det  var  nødvendigt  for  ham  at  lære 
dansk  for  at  opfylde  sine  forpligtelser,  for 
95%  af  de  mennesker,  han  forsøgte  at 
omvende,  kunne  intet  engelsk.  Han  hav- 
de ingen  lærer,  så  det  foregik  på  den 
måde,  at  han  lærte  sig  de  danske  lektioner 
udenad  og  remsede  dem  op  for  folk  uden 
at  forstå,  hvad  han  selv  sagde;  lidt  efter 
lidt  begyndte  han  at  kunne  følge  med, 
når  hans  mere  erfarne  kammerat  talte 
med  folk.  Noget  af  det  første  han  lærte, 
var  danske  navne  på  tropiske  fisk,  fordi 
en  af  de  familier,  der  inviterede  ham  ind, 
havde  dem  som  hobby. 

Da  han  havde  været  i  København  i 
tre  måneder  og  mente,  han  nu  klarede 
sproget  helt  godt,  stillede  en  dame,  der 
lukkede  op  for  ham  og  hans  kammerat, 
ham  et  spørgsmål.  Han  troede,  hun 
spurgte,  hvor  mange  børn  hans  far  havde, 
og  svarede:  »Fire«.  Hans  kammerat  så 
mærkeligt  på  ham:  »Hvadfornoget?« 
»Hvad  var  hendes  spørgsmål  da?«  »Hun 
spurgte,  hvor  mange  koner  din  far  har«. 

Efter  al  have  opholdt  sig  en  tid  i 
Næstved  kunne  han  svare  igen,  når  sam- 
talen kom  ind  på  flerkoneri,  med  at  lige 
inden  for  døren  i  Næstved  Kirke  hænger 
et  billede  af  kirkens  første  præst  sammen 
med  hans  fire  koner;  han  var  lutheraner, 
men  havde  åbenbart  fire  koner  på  en 
gang. 

Som  mormonmissionær  var  han  udsat 
for  at  blive  forvekslet  med  Jehovas  Vid- 
ner, som  også  forsøger  at  hverve  tilhæn- 
gere ved  at  ringe  på  folks  døre.  En  gang 


åbnede  en  mand  døren  for  ham  og  hans 
kammerat  og  sagde:  »Åh,  Jehovas  Vid- 
ner!« De  svarede,  at  de  var  mormoner. 
Manden  spurgte,  om  det  ikke  var  det 
samme.  De  prøvede  at  forklare  ham 
forskellen  i  ca.  10  minutter  og  bad  om 
at  måtte  komme  indenfor.  Han  sagde  nej 
og  lukkede  døren.  Igennem  døren  kunne 
de  høre  hans  kone  spørge,  hvem  det  var, 
og  manden  svare:  »De  Jehovas  Vidner, 
de  vil  sige  hvad  som  helst  for  at  komme 
indenfor«. 

Han  havde  god  lejlighed  til  at  teste 
vor  tolerance,  når  han  uopfordret  for- 
søgte at  få  folk  i  tale  og  blive  inviteret 
ind  i  deres  hjem;  på  den  anden  side  tog 
han  hverken  arbejde  eller  goder  fra 
danske  skatteydere,  han  blev  snarere  en 
slags  tidsfordriv  eller  terapi  for  folk,  der 
havde  behov  for  at  snakke,  og  så  kommer 
tolerancen  måske  lidt  lettere.  Midten  af 
60erne  var  jo  Vietnam-krigens  første  tid, 
og  han  forevigede  de  store  anti-ameri- 
kanske  demonstrationer  med  sit  fotogra- 
fiapparat. Han  selv  blev  kun  skældt  ud 
tre  gange  for  at  være  amerikaner  i  løbet 
af  de  to  et  halvt  år  i  Danmark. 

Humoren  havde  han  ingen  besvær 
med  at  opdage;  han  stiftede  snart  be- 
kendtskab med  Storm  P.,  så  Dirch  Pas- 
ser-film og  grinede. 

De  Heste  mennesker,  han  talte  med, 
tilhørte  folkekirken,  men  han  kunne  ikke 
finde  nogen,  der  vidste  noget  om  kirkens 
lære  undtagen  præster.  Han  hævder  nu, 


Tak  til  profeten... 

(fortsat  fra  side  3) 

om  at  få  at  vide  om  den  er  sand,  så 
vil  han  gennem  Helligåndens  kraft  åben- 
bare sandheden  for  jer«. 

Laurel  Allen  sagde  at  hun  og  hendes 
mand  havde  undersøgt  forskellige  kirker 
gennem  de  sidste  tre  år.  De  syntes  at 
deres  levevis  var  anderledes  end  deres 
venners  og  søgte  efter  en  kirke  der  var 
familiecentreret. 

»Mens  vi  søgte,  opdagede  jeg  at  der 
var  mange  bøger  om  husholdning,  bør- 
neopdragelse og  bøger,  som  roste  mænd 
der  støttede  deres  koner  og  børn,  bøger 
som  var  skrevet  af  SDH-forfattere«,  sag- 
de hun. 

For  et  par  år  siden,  hvor  hun  arbejdede 

at  han  aldrig  traf  en  dansker,  bortset  fra 
præster,  der  kendte  folkekirkens  trossæt- 
ninger. Det  var  frustrerende  for  ham  som 
missionær  at  komme  gentagne  gange  i 
et  hjem,  undervise  i  mormonernes  tros- 
sætninger og  høre:  Vi  tror  på  det,  vi 
accepterer  det;  og  dernæst  som  svar  på 
spørgsmålet,  om  de  så  vil  døbes  som 
mormoner:  Det  er  der  ingen  grund  til, 
for  vi  kan  tro  på  det  og  stadig  tilhøre 
folkekirken.  For  en  mormon  er  kirken 
lig  med  dens  trossætninger,  og  han  kon- 
kluderede derfor,  at  folkekirken  ikke  har 
megen  indflydelse  på  danskernes  liv.  Han 
hørte  hele  tiden  folk  sige:  jeg  har  min 
barnetro;  men  han  fandt  hurtigt  ud  af, 
at  det  var  en  undskyldning  for  folk  til 
ikke  at  beskæftige  sig  med  religion,  for 
de  vidste  nemlig  ikke,  hvad  barnetroen 
var.  Han  afholdt  sig  fra  at  diskutere 
politik  -  der  ville  ingen  undskyldninger 
være. 

Hvis  resultaterne  af  missionærvirk- 
somheden skulle  måles  i  omvendte 
danskere,  var  de  ikke  så  store,  da  kun 
fem  blev  døbt  ind  i  mormonsamfundet 
i  løbet  af  de  to  et  halvt  år,  han  udøvede 
den.  De  store  resultater  skete  snarere  i 
missionæren  selv.  Mens  han  forsøgte  at 
overbevise  andre,  blev  han  selv  styrket 
i  sin  tro  på,  at  Mormons  lære  er  den 
sande  lære.  For  det  andet  blev  hans  valg 
senere  i  livet  præget  af  opholdet  i  Dan- 
mark. Da  han  kom  hjem  til  USA  igen 
og  fortsatte  sine  studier  i  teaterhistorie, 


i  en  børnehaveklasse,  mødte  hun  blandt 
nogle  SDH-elever  en  familie,  som  havde 
et  nært  forhold  til  hinanden,  eleverne  var 
fra  hendes  datters  klasse.  Hun  sagde  at 
nogle  af  dem  oven  i  købet  medbragte 
genealogiske  oplysninger  i  forbindelse 
med  en  klasseopgave. 

»Jeg  blev  imponeret«,  sagde  søster 
Allen. 

Om  morgenen  den  10.  juni  i  år, 
ringede  hun  til  Silver  Springs  kirkebyg- 
ning i  Calgary  og  talte  med  pedellen. 
Han  satte  hende  i  forbindelse  med  mis- 
sionskontoret.  Ved  middagstid  samme 
dag  stod  Michael  Coons  og  Nathan  Riley 
ved  familien  Allens  dør.  Senere  var  Ken- 
neth Mitchell  med  til  at  undervise  fa- 
milien. 

I  brevet  til  præsident  Benson  fortæller 


V 


valgte  han  speciale  i  dansk  teater  og  skrev 
doktorafhandling  om  Holberg.  Han  blev 
også  gift  med  en  pige  med  danske  ol- 
deforældre. 

Jeg  mødte  Gerald  Argetsinger  for  et 
par  år  siden,  da  jeg  var  med  til  at 
arrangere  en  skandinavisk  konference  i 
Rochester  i  New  York  og  har  siden 
hjulpet  ham  med  at  oversætte  en  samling 
Holberg-komedier  til  engelsk,  som  skal 
udkomme  på  University  of  Illinois  Press 
i  1988. 


missionærerne  at  de  følte  sig  inspireret 
til  at  give  familien  Allen  Mormons  Bog, 
som  Bensons  havde  skrevet  deres  vid- 
nesbyrd i. 

Familien  Allen  blev  imponeret  over 
at  profeten  i  Jesu  Kristi  Kirke  af  Sidste 
Dages  Hellige  trods  sin  store  travlhed 
ville  give  sig  tid  til  at  bære  deres  per- 
sonlige vidnesbyrd  for  mennesker  som 
undersøgte  kirken. 

»Dermed  vidste  vi  at  han  viser  sin 
interesse«,  sagde  søster  Allen. 

Tre  dage  efter  at  missionærerne  var 
kommet,  havde  søster  Allen  læst  bogen. 
Hendes  mand  var  næsten  færdig  med  at 
læse  den  sidst  i  august.  Ægteparret  Allen 
blev  døbt  den  25.  juli  sammen  med  deres 
8-årige  datter,  Amanda. 
Church  News 

Dropper  hjem  og  job 
for  at  missionere 


Jørgen  og  Lis  Nielsen,  Frederikssund 
er  kaldet  på  mission  og  rejste  den 
29.  oktober  til  London  for  at  for- 
berede sig  til  deres  mission  i  Lagos  i 
Nigeria  (Afrika). 

Det  var  lidt  af  en  begivenhed  som 
havde  pressens  bevågenhed  og  vi  bringer 
her  et  interview  med  biskoppen  og  hans 
hustru  flere  måneder  før  det  var  afgjort 
hvor  de  skulle  hen.  Vi  bringer  alligevel 
interviewet  for  det  fortæller  lidt  om 
baggrund  og  hvorfor.  Men  Jørgen  og  Lis 
skal  på  en  interessant  opgave  som  de 
første  danske  missionærer  til  et  område 
som  er  i  rivende  udvikling.  Stjernen  har 
aftalt  med  parret  at  de  skal  sende  os  et 
nyhedsbrev  i  ny  og  næ  og  vi  glæder  os 
til  at  skulle  høre  fra  dem. 

Vi  ønsker  alt  godt  for  dem  og  Himlens 
udsøgte  velsignelser  i  det  arbejde  de  er 
gået  ind  til. 
Amtsavisen  skriver: 
Af  Else  Petersen 
Foto:  Steen  Wrem 

Vi  kom  med  i  kirken,  efter  at  vi  var 
blevet  gift  og  havde  fået  børn.  Derfor 
fik  vi  ikke  som  unge  den  periode  som 
missionærer,  som  børn  af  kirken  ellers 
får.  Så  har  vi  i  flere  år  sagt  til  hinanden, 
at  det  kan  vi  så  indhente,  når  vi  bliver 
pensionister.  Men  hvem  siger,  at  vi  når 
at  blive  det.  Derfor  har  vi  meddelt 
kirkens  ledelse,  at  vi  er  parat  til  at  blive 
sendt  til  ét  eller  andet  område,  hvor 
kirken  mener  at  have  brug  for  os. 

Lis  og  Jørgen  Nielsen  fra  Frederiks- 
sund er  parat  til  at  rejse  ud  som  mis- 
sionærer for  Jesu  Kristi  Kirke  af  Sidste 
Dages  Hellige,  i  daglig  tale  mormonkir- 
ken. 

Endnu  ved  de  ikke,  hvor  de  skal  hen. 

Hovedkvarteret  i  Salt  Lake  City  i 
staten  Utah  i  USA  beslutter  det. 

Og  de  rejser  med  sikker  forvisning  om, 
at  der  så  vil  ligge  en  værdifuld  opgave 
til  dem,  når  de  kommer  frem,  uanset  om 


-  skrev  aviserne 

det  bliver  i  Kolding  eller  i  Philipinerne. 

-Vi  kunne  godt  selv  have  fremsat 
ønsker,  men  vi  har  valgt  at  lade  være. 
Derfor  er  vi  meget  spændt  på  det  brev, 
der  kommer  i  løbet  af  4-6  uger,  siger 
Lis  Nielsen. 

-Og  vi  vil  glæde  os  til  det,  uanset 
hvilken  opgave  der  gives  os,  siger  Jørgen 
Nielsen,  der  har  sagt  sit  arbejde  som 
socialinspektør  i  Jægerspris  kommune 
op.  De  to  rejser  ud  uden  løn  i  de  18 
måneder  og  uden  sikkerhed  for  nyt  ar- 
bejde, når  de  vender  hjem. 

Det  løser  sig  til  den  tid,  siger  de  begge. 

Hus  og  hjem  er  solgt,  og  en  del  møbler 
er  fordelt  til  børnene.  Enkelte  ting  og 
møbler  med  særlig  betydning  bliver  op- 


magasineret i  den  tid,  de  er  ude. 

-Det  bliver  nok  i  begyndelsen  af  no- 
vember, vi  skal  afsted,  siger  Lis  Nielsen, 
der  er  tydelig  glad  for,  at  de  har  taget 
den  beslutning  om  at  rejse  ud  og  virke 
for  kirken  og  udbredelsen  af  evangeliet, 
som  de  så  ofte  har  talt  om  at  gøre.  Nu 
gør  de  det,  mens  de  har  kræfterne, 
understreger  de. 

-Dybt  i  os  selv  ved  vi,  at  vi  ikke  kan 
gøre  andet,  end  det  vi  gør  nu. 

Deres  to  voksne  børn  forstår  dem  fuldt 
ud.  De  er  også  medlemmer  af  kirken. 
Sønnen  har  været  ude  i  en  periode  i 
Sydtyskland  og  deres  datter  håber  på  at 
komme  ud  på  samme  måde. 

Jørgen  Nielsen  er  i  dag  det,  kirken 
kalder  biskop,  og  det  svarer  i  grove  træk 
til  en  præst  for  et  sogn  i  folkekirken. 
Det  er  dog  ulønnet  arbejde. 

Der  er  forskellige  former  for  missions- 
arbejde, og  de  to  regner  ikke  med,  at 
de  kommer  til  at  gå  »fra  dør  til  dør«, 
som  vi  oplever  unge  mormoner  gøre  her 
i  landet.  Der  er  velfærdsprogrammer  i 
visse  u-lande,  der  er  undervisning  af 
forskellig  art.  Hovedkvarteret  vurderer 
deres  erfaringsgrundlag  og  uddannelser 
og  tager  så  stilling  til  opgavens  art, 
understreger  Jørgen  Nielsen. 

Faste  principper 

De  var  nygifte  og  som  de  fleste  andre 
her  i  landet  medlemmer  af  folkekirken 
uden  at  komme  der  meget  og  uden  at 
have  nogen  særlig  kontakt  til  kirkelige 
kredse. 

Hos  gode  venner  mødte  de  missio- 
nærer fra  Jesu  Kristi  Kirke  af  Sidste 
Dages  Hellige  og  blev  interesseret  i  det, 
den  kirke  stod  for  og  dens  principper. 

-Vi  stillede  mange  spørgsmål  og  de 
svar,  vi  fik,  tiltalte  os,  og  langsomt  blev 
det  klart  for  os,  at  den  kirke  havde  noget, 
vi  kunne  bruge  i  vores  daglige  tilværelse. 
Vi  blev  medlemmer  i  begyndelsen  af 
60'erne. 

-Kirken  har  som  folkekirken  troen  på 
Jesus  Kristus  som  frelseren  som  grundlag 
og  har  desuden  en  klar  holdning  til  mangt 
og  meget  bl.a.  leveregler,  visdomsord,  der 
siger,  at  vi  ikke  skal  drikke  kaffe,  te, 
spiritus,  ryge  tobak  eller  i  det  hele  taget 
indtage  andre  stimulanser.  Vi  ser  nok 
også  meget  anderledes  på  forholdet  mel- 
lem kønnene.  Et  ægteskab  skal  tages 
virkelig  alvorligt,  og  vi  kan  ikke  have 
et,  to  eller  tre  prøveægteskaber,  før  vi 
gifter  os.  Det  gør  man  ikke,  siger  de  to. 

Når  den  ene  tier,  tager  den  anden  over. 
Så  enige  er  de  om  grundlaget  for  deres 
tilværelse  og  dens  betydning  for  hver- 
dagen. 

Og  de  understreger,  at  de  faste  leve- 
regler ikke  er  noget,  der  tynger  dem  og 
at  deres  religion  bestemt  er  en  meget  glad 
tro,  der  giver  en  glad  kirke,  hvor  der 
f.eks.  synges  utroligt  meget. 

-Familien  betyder  helt  utroligt  meget 
for  kirken.  Vi  hæger  meget  om  den,  og 
een  dag  om  ugen,  mandag,  er  familiens 
dag,  hvor  så  mange  som  muligt  af  fa- 
miliens medlemmer  samles  og  har  det 
rart  med  hinanden.  Den  aften  er  der  ikke 
møder  af  nogen  art  i  kirken. 

-Hvordan  var jeres  families  reaktioner, 
da  I  blev  medlemmer  af  den  kirke? 

-Det  er  klart,  at  det  blev  mødt  med 
en  vis  skepsis.  For  vores  nære  familie- 


medlemmer var  kirken  noget  ukendt, 
noget,  de  var  bange  for,  vi  var  lokket 
i  og  som  vi  så  måske  ikke  kunne  komme 
fri  af  igen,  en  angst,  som  forældre  i  dag 
vel  også  føler,  når  deres  børn  og  unge 
søger  mod  de  bevægelser,  der  er  i  øje- 
blikket og  som  få  kender  meget  til. 
Efterhånden  som  de  så,  at  vi  trivedes 
med  og  i  kirken,  accepterede  de  det  fuldt 
ud.  De  kunne  se,  at  vi  havde  fundet  et 
ståsted,  som  betød  noget  for  os  i  vores 
tilværelse. 

-Jeres  børn  har  fulgt  jer.  Hvordan  ville 
reaktionen  have  været,  hvis  de  havde 
taget  afstand  fra  jeres  kirke? 

-Vi  kan  ikke  vide  det,  men  vi  ville 
acceptere  deres  holdning  som  selvstæn- 
dige menneskers  holdning.  Holde  mindre 
af  dem  ville  vi  bestemt  ikke.  Det  ville 
da  også  være  i  strid  med  evangeliets  ord. 
Selvfølgelig  er  vi  glade  for,  at  de  er  med. 

Gennem  deres  barndom  er  de  præget 
af  vores  holdning.  Alle  forældre  præger 
deres  børn.  Vi  beder  bordbøn  og  aften- 
bøn som  noget  helt  naturligt.  Nogen  vil 
måske  kalde  det  indoktrinering,  men  det 
er  der  så  meget,  der  er. 

Vi  har  aldrig  tvunget  børnene  til  at 
være  med,  hvis  de  ikke  selv  ville. 

De  bruger  Biblen,  profeten,  Mormons 
Bog,  og  flere  andre  skrifter  som  grundlag 
for  deres  teologi.  Og  så  har  de  nutids- 


åbenbaringer  som  noget  fundamentalt  i 
deres  kirke.  Joseph  Smiths  beslutning  om 
at  starte  en  ny  kirke  skete  på  baggrund 
af  en  sådan  åbenbaring.  Han  betragtes 
i  dag  af  medlemmerne  som  et  redskab 
til  genoprettelse  af  kirken.  Via  åbenba- 
ringer blev  han  også  redskab  for  Mor- 
mons tanker,  som  han  nedskrev. 

For  dem  er  åbenbaringer  helt  natur- 
lige, som  de  var  for  medlemmerne  af 
den  første  kristne  kirke. 

Det  er  to  glade  mennesker,  der  rejser 
ud,  for  de  er  glade  for  at  kunne  være 
med  til  at  udbrede  evangeliet  og  den  tro, 
de  selv  bygger  tilværelsen  på.  De  føler 
begge  dybt,  at  de  handler  rigtigt  ved  at 
rejse  nu,  tror  på,  at  de  får  den  helt  rigtige 
opgave  det  helt  rigtige  sted.  Og  så  er 
de  tydeligt  glade  for  hinanden  og  i 
psykisk  balance.  Det  er  en  forudsætning 
for,  at  de  kommer  ud  for  kirken,  for  uden 
den  balance  kan  de  ikke  udrette  noget 
som  helst,  understreger  begge. 

De  har  ikke  levet  en  tilværelse  alene 
blandt  trosfæller.  De  har  venner  mange 
andre  steder  og  har  bevidst  søgt  ikke  at 
isolere  sig  fra  verden  uden  for  kirken. 

-Vi  lever  stort  set  som  alle  andre 
mennesker  i  hverdagen,  bortset  fra  at  vi 
nok  går  til  flere  møder  i  løbet  af  en  uge 
og  går  i  kirken  hver  søndag.  Men  det 
er  nu  det,  vi  finder  bedst 


Den  internationale  mission  ophører 

De  pågældende  lande  står  nu  under 
områdepræsidentskabernes  tilsyn 


Det  øverste  Præsidentskab  har  be- 
kendtgjort at  kirkens  17  områ- 
depræsidentskaber har  fået 
overdraget  ansvaret  for  de  områder  i 
verden,  som  tidligere  lå  indenfor  den 
internationale  missions  grænser. 

I  et  brev  til  generalautoriteter  og  andre 
kirkeledere,  dateret  d.  4.  september,  har 
Det  øverste  Præsidentskab  erklæret  at 
den  internationale  mission  er  ophørt.  I 
brevet  står  der: 

»Det  øverste  Præsidentskab  og  De 
tolvs  Kvorum  har  besluttet  at  område- 


præsidentskaberne skal  føre  tilsyn  med 
kirkens  arbejde  i  alle  nationer  indenfor 
deres  område,  blandt  andet  de  lande  som 
tidligere  hørte  under  den  internationale 
mission.  Således  ophørte  den  internatio- 
nale mission  den  15.  august  1987. 

Medlemmer,  som  overvejer  at  flytte 
udenfor  organiserede  staves  og  missio- 
ners områder,  kan  kontakte  Missionary 
Department  og  få  hjælp  til  at  finde  frem 
til  ledere  og  medlemmer,  som  de  kan 
kontakte  i  de  områder  hvor  de  kommer 
til  at  bo.  Missionary  Department  vil  også 


hjælpe  medlemmer  i  isolerede  områder, 
når  de  rammes  af  katastrofer,  og  give 
de  forskellige  afdelinger  i  kirkens  hoved- 
sæde og  områdepræsidentskaberne  be- 
sked om  hvad  de  har  brug  for. 

»Vi  påskønner  det  arbejde  som  trofaste 
medlemmer  har  udført  i  den  internatio- 
nale mission  og  beder  Herren  fortsat 
velsigne  kirkens  medlemmer  i  alle  lan- 
de«. 

Underskrevet  Det  øverste  Præsidentskab 
Church  News 


™  KiRKENYT 

I  Sverige  hjælper  medlemmerne  og  medierne 
med  at  finde  de  udvalgte 

John  L.  Har,  journalist  ved  Church  News 


Stockholm 

I et  land,  hvor  missionærarbejdet  pr. 
tradition  går  langsomt,  gør  man  sit 
for  at  hæve  kirkens  profil. 
Den  sædvanlige  måde  at  finde  inter- 
esserede mennesker  på  er  for  længst 
gennemprøvet.  De  missionærer,  der  ban- 
ker på  dørene,  er  imidlertid  overbevist 
om  at  der  findes  mennesker  som  ville 
antage  evangeliet,  dersom  de  hørte  og 
forstod  det.  Som  følge  deraf  forsøger  de 
helt  nye  metoder,  idet  de  anvender  me- 
dierne og  medlemmerne,  hvilket  borger 
for  bedre  resultater. 

»Sidste  år  kom  en  trediedel  af  de 
omvendte  ved  at  missionærerne  bankede 
på  døre,  en  trediedel  kontaktede  kirken 
efter  at  have  set  et  TV-program,  eller 
fordi  de  havde  læst  noget  om  kirken«, 
sagde  præsident  Erik  G.  Johnson,  som 
er  født  i  Sverige  og  var  præsident  for 
Den  svenske  Mission  indtil  juli  måned. 

Den  svenske  SDH  sanggruppe,  The 
Herrey  Brothers,  har  også  bidraget  meget 
til  at  hæve  kirkens  profil  gennem  me- 
dierne. 

»Vi  har  bedt  om  at  vi  måtte  finde  Guds 
udvalgte«,  sagde  præsident  Johnson.  »Og 
at  de,  vi  ikke  kan  finde,  selv  vil  komme«. 


Præsident  Max  M.  Kimball,  fra  Ce- 
dertown i  Georgia,  blev  missionspræsi- 
dent  efter  præsident  Johnson.  Missionæ- 
rerne forsøger  under  hans  ledelse  at  gøre 
denne  bøn  til  virkelighed.  Præsident 
Kimball  har  lagt  mærke  til  en  profeti 
som  præsident  Thomas  S.  Monson,  der 
er  anden  rådgiver  i  Det  øverste  Præsi- 
dentskab, har  givet,  om  at  de  missionæ- 
rer, som  arbejder  sammen  med  medlem- 
merne i  Sverige,  en  dag  vil  blive  et 
eksempel  for  medlemmerne  i  alle  natio- 
ner, og  at  der  vil  blive  oprettet  mange 
stave  i  landet. 

»Medlemmerne  her  er  de  bedste  i 
verden«,  sagde  præsident  Kimball.  »Der 
er  begejstring  her  i  Sverige  -  jeg  føler 
at  det  er  lige  før  massemedierne  vil  åbne 
deres  døre  for  os,  hvilket  er  vort  mål«. 

Han  sagde,  at  selv  om  missioneringen 
i  Sverige  almindeligvis  er  gået  langsomt, 
så  døbte  22  missionærer  dog  540  men- 
nesker i  1 890.  »Historien  vil  gentage  sig, 
og  vi  er  her  for  at  indlede  den«. 

Medlemsfamilier  hjælper  til  ved  at 
give  deres  venner  en  Mormons  Bog  i 
deres  hjem.  Missionærerne  følger  dette 
op  ved  at  opfordre  dem  til  at  læse  bogen. 
Medlemmerne  er  også  ivrige  efter  at 
drage  undersøgere  ind  i  fællesskabet,  i 


forventning  om  at  de  en  dag  også  vil 
blive  medlemmer  af  kirken. 

Præsident  Kimball,  som  tidligere  har 
arbejdet  med  public  relation  i  Georgia, 
har  et  nært  samarbejde  med  Stockholms 
stavs  public  relation  leder,  P.  Richard  G. 
Rosenlund.  En  pressekonference  for  ny- 
lig med  ældste  Russell  M.  Nelson  fra  De 
tolvs  Råd  resulterede  i  »en  af  de  bedste 
artikler  vi  nogensinde  har  haft«,  sagde 
præsident  Kimball. 

Der  er  også  planer  om  at  få  Taber- 
nakelkoret og  lokale  serier  om  kirken 
i  svensk  TV. 

Rosenlund  producerer  og  sender  et 
ugentligt  halvtimes  program  om  kirken 
fra  en  lokalstation. 

Rosenlund  var  biskop  da  programmet 
startede.  »Jeg  syntes  at  vi  måtte  gøre 
noget  mere  for  at  fortælle  folk  om  kir- 
ken«, sagde  han.  Han  henvendte  sig  til 
radiostationen  og  fik  en  halv  times  sen- 
detid. »Jeg  har  altid  haft  en  særlig  åndelig 
følelse  for  dette  projekt«,  sagde  han. 

Det  mest  almindelige  i  de  program- 
mer, som  Rosenlund  og  hans  speaker, 
Signhild  Hansen  producerer,  er  inter- 
views med  børn  om  familieaftener,  et 
besøg  hos  Sveriges  U  S  A-ambassadør, 
Gregory  J.  Newell  og  om  medlemmer 
der  taler  sammen  om  deres  følelser  i 
forbindelse  med  at  have  mistet  en  af  deres 
kære.  Han  behandler  også  andre  emner, 
som  for  eksempel  levende  profeter,  Mor- 
mons Bog  og  moral. 

»Vi  får  kun  positive  reaktioner  på  vore 
programmer«,  sagde  Rosenlund.  Men  det 
bedste  af  det  hele,  sagde  han,  er  at  når 
missionærerne  går  fra  dør  til  dør,  så 
møder  de  nogle  få  mennesker  som  har 
hørt  programmet.  Andre  mennesker 
kommer  i  kirken  efter  at  være  inviteret 
over  radioen. 
Church  News 

Læs  andetsteds  om  det  initiativ  der  er 
taget  her  i  Danmark,  hvor  Odense  lo- 
kalradio bringer  1  times  radio-udsendel- 
se. 


P.  Richard  G. 
Rosenlund 
annoncerer  kirkens 
program  på  den 
lokale  radiostation. 


KIRKENYT 

»Selvfølgelig  kan  det  lade  sig  gøre« 

Radio  Moroni  sender  nu  hver  søndag  og  onsdag 


Der  tales  så  meget  om  lokalradio 
og  lokal-TV  og  mange  medlem- 
mer tænker  vel  på  om  »vi«  er 
med.  Stjernens  lokalredaktion  har  talt 
med  bror  Ejvind  Nordby  Larsen  fra 
Odense  som  fortæller  godt  nyt  derfra: 

»I  september  måned  1985  sendte  jeg 
et  andragende  til  Odense  kommune  om 
tilladelse  til  at  udsende  programmer  i 
lighed  med  andre  der  sendte  på  kom- 
munens 'Åbne  kanal'.  Men  der  skulle 
gå  en  lang  og  trang  tid  før  vi  fik  det 
hele  op  og  stå«. 
Havde  du  nogle  forbindelser? 

»Næ,  jeg  havde  min  stædighed.  Jeg 
satte  en  dag  af  om  ugen,  torsdag,  til  min 
'radiodag'  og  på  den  dag  fik  hele  ad- 
ministrationen mine  opringninger  med 
telefonsamtaler  og  med  besøg.  Og  til  sidst 
var  de  blevet  godt  'trætte'  af  mig.  Dog 
ikke  mere  end  jeg  fik  skabt  mine  kon- 
takter på  den  måde,  og  det  blev  nogle 
meget  gode  og  værdifulde  kontakter  skul- 
le det  vise  sig. 

En  gang  imellem  kunne  jeg  se  på  dem, 
at  de  sagde  for  dem  selv:  'Åh  nej,  er 
det  nu  ham  igen!',  men  ved  min  'stille 
og  rolige  fremtræden',  med  et  venligt  smil 
og  en  frisk  bemærkning  så  kom  jeg 
efterhånden  ind  på  livet  af  dem«. 
Men  det  var  ikke  nok  med  forbindelser, 
der  skulle  jo  også  komme  noget  konkret 
ud  af  det. 

»Der  skete  det  at  de,  dvs.  Kommu- 
neinformation, ikke  i  første  omgang  var 
i  stand  til  at  give  os  sendetilladelse  men 
at  de  ville  tage  det  op  efter  1.  april  1986. 
Men  det  kunne  ikke  stoppe  mig.  Og  i 
april  blev  vi  inviteret  til  et  møde  på 
Rådhuset  hvor  man  ville  vælge  et  ra- 
dionævn der  skulle  udstede  sendetilladel- 
ser. Og  det  møde  kom  vi  til,  Ole  Køster 
og  jeg. 

Derefter  var  vi  til  forskellige  møder, 
sammen  med  en  del  andre  på  rådhuset 
som  også  ønskede  sendetid  -  og  pludselig 
var  vi  midt  i  det  hele.  Og  jeg  havde  en 
næsten  søvnløs  nat,  så  spændende  var 
det.  Jeg  kom  til  at  tænke  på  det  Spencer 


ODENSE 

Radio  Moroni  er  en  ny,  religiøs  station, 
som  sender  hver  onsdag  og  søndag  på 
103.5  MHz  fra  Odense.  Stationen  startede 
19.  august.  Om  søndagen  sendes  et  program 
fra  KSL/CBS  Radio  Network  med  det  verdens- 
berømte Mormon  Tabernacle  Choir. 
Stationen  adresse:  Radio  Moroni,  Slåen- 
haven 243,  5240  Odense  NØ.  Tlf . :09-105213. 

W.  Kimball  sagde  i  april  1974:  ...« 

»Jeg  tror  at  Herren  er  ivrig  efter  at 
lægge  opfindelser  i  vore  hænder,  som  vi 
lægmænd  næppe  kan  fatte  ... 

Jeg  er  overbevist  om,  at  den  eneste 
måde,  vi  kan  nå  størstedelen  af  disse 
millioner  af  vor  Faders  børn,  er  gennem 
det  talte  ord  over  radio  og  tv  ... 
Nu  kunne  vi  godt  lide  at  vide  hvad  der 
egentlig  skete. 

»Ja,  den  25.  februar  i  år  fik  vi  følgende 
brev  fra  Odense  magistrat:  (citat) ... 
Det  skal  herved  på  given  foranledning 
oplyses,  at  det  lokale  radionævn  i  Odense 
har  fastlagt,  at  Jesu  Kristi  Kirke  af  sidste 
dages  Hellige  kan  udsende  lokale  radio- 
programmer i  Odense  i  1  time  pr.  uge. 

Nævnets  afgørelse  indebærer,  at  pro- 
grammerne skal  udsendes  onsdage  fra  kl. 
17.00  til  17.30  og  søndage  fra  16.30  til 
17.00. 

Afgørelsen  gælder  foreløbig  indtil  3 1 . 
marts  1989,  idet  dog  bemærkes,  at  der 
inden  for  perioden  vil  kunne  blive  tale 
om  flytning  af  sendetidspunkterne. 

Her  stod  vi  på  tærskelen  til  noget  nyt 
og  spændende! 


Og  hvordan  er  det  så  gået  siden? 

»Vi  fik  hjælp  mange  steder  fra:  Kent 
Gade  Olesen,  Jens  Kristoffersen,  biskop- 
rådene i  Odense  1.  og  2.  ward.  Det 
er  sådan  at  vi  sender  og  laver  selv  vore 
programmer  til  om  onsdagen,  og  så  har 
vi  musik  og  det  talte  ord  om  søndagen«. 
Hvad  består  så  programmerne  af ?  Fortæl 
om  en  typisk  udsendelse. 

»Ja,  der  er  en  del  musik.  Det  kan  være 
Tabernakelkoret,  det  kan  være  populær- 
musik, men  det  er  god  musik.  Så  er  der 
Trosartiklerne,  bearbejdet  for  radio,  der 
er  Joseph  Smiths  historie  og  så  er  der 
noget  aktuelt.  Det  kan  være  en  artikel 
fra  Stjernen  eller  noget  lokalt.  Lidt  in- 
teressant om  kirken«. 
Har  I  fået  nogen  reaktioner? 

»Ja  da.  Der  var  en  der  ringede  forleden 
dag  og  sagde:  »Det  er  sandelig  en  dejlig 
udsendelse,  og  min  nabo  hører  den  også. 
Det  er  så  lødigt«.  Og  det  kan  jeg  godt 
lide  at  høre,  for  det  betyder  at  vi  får 
folk  til  at  lytte.  Nu  er  vi  begyndt  at  sige 
at  hvis  man  har  nogle  spørgsmål  så  er 
man  velkommen  til  at  kontakte  os«. 
Hvor  bliver  det  optaget? 

»Vi  benytter  Odense  kommunes  stu- 
die. Der  kan  vi  få  hjælp  hvis  der  er  noget 
vi  ikke  kan  klare,  men  det  meste  ordner 
vi  selv«. 

Hvordan  med  fremtiden? 

»Vi  har  sendetilladelse  helt  til  1989. 
I  øjeblikket  forbereder  vi  en  juleudsen- 
delse. Det  bliver  en  masse  julemusik.  Der 
bliver  øvet  i  Esbjerg,  i  Sønderjylland  og 
på  Fyn  og  vi  skal  øve  samlet  i  Fredericia 
på  næste  søndag.  Jo,  vi  skal  synge  julen 
ind  både  i  radio  og  på  tv.  Det  glæder 
vi  os  meget  til«. 

Stjernen  ønsker  Odense  held  og  lykke 
med  denne  store  opgave  og  vi  synes  at 
dette  initiativ  i  høj  grad  burde  brede  sig 
ud  til  alle  de  mange  lokalradioer  der  nu 
findes  i  Danmark.  Efterhånden  som  der 
kommer  flere  og  flere  dørtelefoner  er  det 
nødvendigt  at  komme  ind  i  folks  stuer 
på  en  anden  måde. 
Jørgen  Ljungstrøm 


X 

Camilla  Eyring  Kimball 
døde  i  sit  hjem  i 
en  alder  af  92  år 


Præsident  Spencer  W.  Kimballs 
enke,  Camilla  Eyring  Kimball, 
døde  i  sit  hjem  søndag  aften  den 
20.  september,  i  en  alder  af  92  år.  Hun 
var  aktiv  lige  til  midten  af  august,  hvor 
helbredet  svigtede  hende. 

Hun  blev  født  den  7.  december  1894 
i  Colonia  Juarez,  en  mormonkoloni  i  det 
nordlige  Mexico.  Hun  var  datter  af  Ed- 
ward Christian  og  Caroline  Romney 
Eyring.  I  1912  flygtede  hun  som  17-årig 
med  sin  familie  til  De  Forenede  Stater 
under  den  mexicanske  revolution.  Hun 
forlod  sin  familie  og  rejste  med  toget  fra 
El  Paso  i  Texas  og  til  Provo  i  Utah,  hvor 
hun  flyttede  ind  hos  sin  onkel,  Carl 
Eyring,  mens  hun  læste  til  den  eksamen 
som  gav  hende  adgang  til  en  videreud- 
dannelse. 

Da  søster  Kimball  i  1917  var  færdig 
med  sin  skoleuddannelse  -  blandt  andet 
et  sommersemester  på  University  of  Ca- 
lifornia  i  Berkeley,  og  et  år  i  det  der 
nu  hedder  Utah  State  University,  flyttede 
hun  til  Arizona.  Hendes  forældre  og 
andre  af  hendes  familie  havde  bosat  sig 
i  Pima  i  1916.  Det  var  mens  hun 
underviste  på  en  skole  i  nærheden  af 
Thatcher  at  hun  mødte  den  unge  Spencer 
W.  Kimball.  Efter  en  stormende  forel- 
skelse blev  de  gift  et  par  uger  senere  - 
den  16.  november  1917. 

Søster  Kimball  har  om  deres  forlo- 
velsestid  sagt:  »Spencer  havde  kun  6 
dollars  på  lommen  og  intet  arbejde.  Det 
kostede  2.50  dollars  at  blive  gift,  så  han 
havde  kun  3.50  dollars  tilovers  da  vi  var 
blevet  gift«. 

Ægteparrets  4  børn  voksede  op  i 
Arizona,  hvor  han  arbejdede  i  en  bank, 
hvorpå  han  nedsatte  sig  som  ejendoms- 
mægler og  forsikringsmand.  Samtidig 
med  at  han  passede  sine  familie-interesser 
arbejdede  han  i  forskellige  stillinger  i 


kirken,  i  samfundet  og  forskellige  for- 
eninger. Søster  Kimball  lærte  noget  om 
at  passe  syge  børn,  da  deres  yngste  søn 
blev  ramt  af  polio. 

Da  præsident  Kimball  modtog  kaldel- 
sen til  De  tolvs  Råd  i  1943,  rykkede 
de  teltpælene  op  i  Arizona,  hvor  de  boede 
i  26  år,  og  flyttede  til  Salt  Lake  City. 
»Hun  var  bange  for  at  komme  til  at  virke 
som  et  lille  mæhæ  ude  fra  landet,  blandt 
kvinderne  i  storbyen,  men  det  var  en 
unødig  bekymring«,  sagde  en  af  sønner- 
ne, Edward  L.  Kimball.  »Hendes  ynde 
og  intelligens  førte  hurtigt  til  mange 
værdifulde  venskaber«. 

Da  præsident  Kimball  blev  kaldet  til 
De  tolvs  Råd,  rejste  hun  med  ham  rundt 
omkring  i  missionerne.  Hun  imponeredes 
til  stadighed  over  hvordan  folk  kæmpede 
i  små  grene.  »Jeg  havde  en  vis  trang 
til  at  lægge  armen  om  en  nykaldet 
biskops  hustru,  især  hvis  hun  var  meget 
ung,  for  jeg  vidste  hvad  det  ville  sige«, 
sagde  søster  Kimball  engang  til 
CHURCH  NEWS. 


Søster  Kimball  har,  lige  siden  hun  blev 
gift,  prioriteret  sin  mand  i  første  række. 
Han  blev  præsident  for  kirken  i  december 
1973,  efter  præsident  Harold  B.  Lees  død. 
Hun  har  i  et  interview  om  sin  første 
reaktion  dengang  sagt:  »Jeg  har  aldrig 
i  mit  liv  bedt  så  oprigtigt  for  os  begge 
to.  Det  var  ærefrygtindgydende,  det  var 
en  så  overvældende  tanke  at  min  mand 
skulle  påtage  sig  ansvaret  for  at  være 
kirkens  profet,  seer,  åbenbarer  og  præ- 
sident«. I  de  uger,  måneder  og  år  der 
fulgte,  havde  hun  svært  ved  at  acceptere 
den  kendsgerning  at  hendes  mand  var 
Herrens  profet.  »Jeg  kunne  godt  se  min 
mand  for  mig  i  den  stilling«,  sagde  hun, 
»men  jeg  kunne  ikke  se  mig  selv  som 
en  profets  hustru«. 

Søster  Kimball  rejste  rundt  i  verden 
sammen  med  sin  mand,  og  hun  nød  at 
udvide  sin  horisont  under  disse  rejser. 
Hun  læste  meget  og  nød  at  undervise 
og  lære.  Selv  om  hun  aldrig  fik  nogen 
formel  uddannelse,  så  gjorde  hun  sig  til 
vane  ind  imellem  at  deltage  i  forskellige 
kurser  gennem  hele  sit  liv,  især  efter  at 
hendes  børn  var  voksne.  Hun  lagde  stor 
vægt  på  uddannelse  og  kultur  i  sin 
familie,  og  hendes  fire  børn  nåede  langt 
i  deres  uddannelse. 

Som  ung  tjente  søster  Kimball  selv 
sine  skolepenge  ved  at  gå  ud  og  lave 
mad  og  arbejde  i  huset  for  4-5  dollars 
om  ugen.  Hun  huskede  at  hun  »var  meget 
stolt  og  ikke  ønskede  at  nogen  af  hendes 
venner  skulle  vide  at  hun  arbejdede  i 
huset«.  Når  hun  var  sammen  med  sine 
venner  »udmalede  hun  et  strålende  bil- 
lede af  sit  arbejde.  Jeg  fortalte  dem  at 
jeg  var  i  praktik,  som  forberedelse  til  mit 
nye  job  som  lærer  i  økonomi«. 

En  kort  tid  underviste  hun  i  hushold- 
ningsregnskab ved  Millard  Academy  i 
Utah  og  ved  Gila  Academy  i  Arizona. 


KIRKENYT 


Hun  havde  bestemt  sig  til  at  undervise 
lige  til  hun  havde  penge  nok  til  at  gå 
på  John  Hopkins  University,  hvor  hun 
ønskede  at  læse  til  hospitals-økonoma. 
Men  hun  måtte  ændre  planer  da  hun 
mødte  den  unge  Spencer  Kimball  og 
giftede  sig  med  ham. 

Søster  Kimball  mente  helt  bestemt,  at 
hvis  kvinder  ville  yde  en  effektiv  indsats 
for  deres  familier  og  medmennesker,  så 
måtte  de  udvikle  alle  deres  muligheder. 
Hun  sagde:  »En  kvinde,  som  vil  udvikle 
sin  personlighed  er  nødt  til  at  drage 
mange  erfaringer  i  og  uden  for  hjemmet. 
Hun  er  nødt  til  at  interessere  sig  for  kirke, 
skole  og  samfund.  Hvis  hun  gemmer  sig 
indenfor  husets  fire  vægge,  så  vil  hun 
ikke  udnytte  sine  potentielle  muligheder. 
Hun  er  nødt  til  at  blive  ved  med  at 
udvikle  sig,  og  være  opmærksom  på  hvad 
der  sker  i  den  verden,  som  hendes  børn 
vokser  op  i«. 

Søster  Kimball  udviklede  sig  til  sta- 
dighed, selv  i  sine  sidste  år.  Lige  før  sin 


92-års  fødselsdag  begyndte  hun  at  male, 
idet  hun  hovedsageligt  koncentrerede  sig 
om  landskaber.  »Jeg  var  nødt  til  at  gøre 
noget  for  at  gå  fremad,  og  for  stadig  at 
lære  noget«,  sagde  hun  om  sit  nye  even- 
tyr. 

Søster  Kimball  var  besøgslærerinde  i 
kirken  i  over  60  år.  Hun  blev  søndags- 
skolelærer i  en  alder  af  14  år  og  hun 
har  siddet  i  utallige  lederstillinger  og 
været  lærer  i  søndagsskolen,  hjælpefo- 
reningen, Unge  Piger  og  primary  gennem 
hele  sit  liv. 

Hun  modtog  æresbevisninger  fra  BYU 
og  Ricks  College,  og  Ka  Hoa  Pono 
belønningen  fra  BYU-Hawaii  for  sin 
uselviske  hengivenhed  og  pligttro.  BYU 
oprettede  også  en  »hjemmestol«  og  »fa- 
milieliv« belønning  til  ære  for  hende  og 
for  hendes  pligtopfyldenhed  i  arbejdet 
med  at  opdrage  og  fuldkommengøre  sine 
børn. 

I  et  forord  til  hendes  biografi,  som 
blev  udgivet  i  1980,  citeres  søster  Kim- 


ball for  at  have  sagt:  »Jeg  elsker  dette 
liv.  Jeg  elsker  når  solen  varmer  min  ryg, 
mens  jeg  arbejder  i  haven.  Jeg  elsker  at 
samle  min  familie  omkring  mig.  Jeg 
elsker  selskaber.  Jeg  elsker  at  læse  og 
undersøge  ideer  og  se  ny  steder.  Jeg  elsker 
at  besøge  de  hellige  og  fornemme  deres 
levende  tro.  Livet  i  denne  verden  har 
vist  sig  at  være  én  lang  opdagelsesrejse. 
Jeg  er  ked  af  at  det  får  en  ende.  Jeg 
har  haft  det  for  godt  her«. 

Hun  efterlader  sig  fire  børn,  26  bør- 
nebørn og  62  oldebørn. 

Søster  Kimball  blev  begravet  fra  As- 
sembley  Hall  på  tempelpladsen  lørdag 
den  26.  september.  Familien  sagde  at  hvis 
nogen  ønsker  at  ære  hendes  minde,  så 
kan  de  gøre  det  permanent,  ved  at 
bidrage  til  Camilla  E.  Kimballs  scolars- 
hip  fond  ved  BYU. 

Det  øverste  Præsidentskabs  mindeord 
over  søster  Kimball: 

»Ved  søster  Camilla  Eyring  Kimballs 
død  afsluttede  en  af  kirkens  store  og  ædle 
kvinder  sin  jordiske  tjeneste«,  sagde  Det 
øverste  Præsidentskab  i  nogle  mindeord 
om  Camilla  Eyring  Kimball. 

Søster  Kimball  døde  den  20.  septem- 
ber i  en  alder  af  92  år. 

»Hun  var  pligttro  overfor  sin  Gud, 
kirken  og  sine  familie«,  fortsatte  Det 
øverste  Præsidentskab.  »Hun  var  lærer 
og  elev,  og  hun  tilbragte  meget  af  sit  lange 
liv  med  at  tilegne  sig  kundskab. 

I  kirken  har  hun  siddet  i  mange 
forskellige  stillinger,  men  måske  gav  hun 
sit  største  bidrag  som  en  trofast  og  altid 
hengiven  hustru  til  sin  kære  mand,  præ- 
sident Spencer  W.  Kimball,  som  tilbragte 
så  meget  af  sit  lange  liv  med  at  arbejde 
fuldtids  for  kirken.  Hun  støttede  ham  i 
al  hans  gerning  og  var  ved  hans  side 
i  de  mange  år,  hvor  han  måtte  ud  på 
anstrengende  rejser  og  udføre  sine  leder- 
opgaver. 

Vi  sender  vor  kærligste  tanker  til 
hendes  familie,  og  vi  ved  at  hun  efterlader 
mange  skønne  minder  hos  alle  som  kom 
i  berøring  med  hende«. 

Disse  mindeord  er  underskrevet  af 
præsident  Ezra  Taft  Benson  og  hans 
rådgivere  i  Det  øverste  Præsidentskab, 
præsident  Gordon  B.  Hinckley  og  præ- 
sident Thomas  S.  Monson. 
Church  News 


Præsident  og  søster 
Kimball  ved  konferencen 
i  Stockholm  1974. 


*'  K1RKENYT 

Tabernakelkorets  organist  gennem  53  år 

-  Alexander  Schreiner  -  død  i  en  alder  af  86  år 


Alexander  Schreiner 


Alexander  Schreiner,  som  har  væ- 
ret Salt  Lake  Tabernaklets  or- 
ganist i  53  år,  er  død  den  15. 
september  på  et  plejehjem  i  Salt  Lake 
City.  Han  blev  86  år. 

Schreiner  har  virket  som  organist  i 
Tabernaklet  fra  1924  til  1977,  den  læng- 
ste tid  nogen  organist  har  spillet  på  det 
berømte  orgel.  Han  begyndte  i  1921  med 
at  spille  til  koncerter  før  han  modtog 
sin  officielle  kaldelse  i  april  1924. 

»Vi  er  bedrøvede  over  at  have  mistet 
Alexander  Schreiner,  der  virkede  som 
kirkens  organist  i  over  halvdelen  af  sit 
lange  liv«,  sagde  Det  øverste  Præsident- 
skab i  en  udtalelse  den  16.  september. 
»Han  har  spillet  tusindvis  af  orgelsoloer 
i  kirken  og  i  mange  årtier  spillede  han 
også  til  Tabernakelkoret.  Han  var  aner- 
kendt videnom  i  musikkredse  og  hans 
kompositioner  for  orgel  spilles  af  kirkens 
organister  over  hele  verden.  Vi  udtrykker 


vor  dybeste  medfølelse  med  hans  familie, 
og  ved  at  de  vil  finde  trøst  i  bevidstheden 
om  at  han  har  levet  et  langt  og  produktivt 
liv,  og  at  han  har  efterladt  sig  en  arv 
som  til  stadighed  kan  opløfte  og  velsigne 
mennesker  der  elsker  smuk  musik«. 

Alexander  Schreiner  er  født  i  Tysk- 
land, Niirnberg  den  31.  juli  1901.  Han 
begyndte  at  spille  klaver  som  5-årig.  Som 
8-årig  havde  han  lært  mange  af  kirkens 
salmer  udenad  og  han  blev  opretholdt 
som  organist  i  sin  gren. 

Han  emigrerede  til  USA  sammen  med 
sin  familie  i  1912  og  blev  amerikansk 
statsborger  i  1920. 

Han  har  komponeret  mange  stykker 
for  orgel,  og  adskillige  kirkesalmer, 
blandt  andet  »Han  elsked'  os  vor  Fader 
stor«  (sangbogen  nr.  1 1). 

Alexander  Schreiner  blev  begravet  i 
Salt  Lake  City  lørdag  den  19.  september. 
Church  News 


Folkedanser 
nyt 


e  danser  stadig  for  fuld  kraft  og 
en  ny  sæson  er  begyndt  for- 
længst. 


I  sommer  deltog  Københavns  stavs 
folkedansere  i  tv  i  en  udsendelse  der  hed 
Country  Club. 

Det  kunne  engang  imellem  være  svært 
at  finde  danserne  på  tv,  men  de  var  der 
og  blev  nævnt.  De  dansede  bl.a.  da 
koncertmester  i  det  Kgl.  Kapel  Kim 
Sjøgren  spillede  op  til  Square  dans  på 
sin  violin.  Marion  Anderson,  stavens 
danseleder,  siger  at  det  var  sjovt  at  være 
med  og  især  at  opleve  hvordan  sådan 
et  program  bliver  til. 

Den  8.  august  medvirkede  danserne 
i  Rødvigs  havnefest  og  Køge  Dagblad 
skrev: 

En  forrygende  flot  squaredans  på  Rød- 
vig Havn. 

Mormon  Folkedanserne  fik  mange  til 
at  forlade  forlystelserne  eller  slippe  den 
enarmede  tyveknægt  i  Stephansen  Tivoli, 
da  de  optrådte  med  squaredans  ved 
havnefesten  i  Rødvig. 

En  optræden,  der  var  fuld  af  fest, 
livsglæde  og  humør.  Og  den  skabte  da 


også  stor  begejstring  blandt  publikum. 

Squaredansen  kommer  fra  »Det  vilde 
Vesten«,  og  blev  danset  flittigt  af  datidens 
farmere  og  nybyggere  og  især  af  de 
mormoner,  som  drog  over  den  ameri- 
kanske prærie  fra  det  østlige  Amerika 
til  Salt  Lake  City  i  »Vesten«. 

Efter  den  tid  er  dansen  blevet  populær 
over  hele  verden.  Også  i  nybyggernes 
gamle  lande. 

I  Danmark  var  det  også  mormonerne 
eller  Jesu  Kristi  Kirke  af  Sidste  Dages 
Hellige,  der  tog  dansen  op.  I  1969  grund- 
lagde man  Mormon  Folkedanserne. 

I  dag  er  det  en  professionel  gruppe. 
De  optræder  for  eksempel  i  øjeblikket 
i  fjernsynets  »Country  Club«. 

Men  de  optræder  også  i  foreninger  og 
ved  byfester,  og  altså  lørdag  ved  hav- 
nefesten i  Rødvig. 

Forrygende  flot  er  det.  Der  er  fart  på 
hele  tiden.  Og  danserne  viser  publikum, 
at  de  kan  lide,  det  de  laver.  Den  glæde 
er  smittende  på  os  andre. 

Tilskuerne  kvitterede  da  også  med 
mange  klapsalver. 

askov 


